Kas yra dėžėje?
Kad ir kas joje bebūtų, tai turėtų būti gana svarbu,
nes aš su šia dėže keliavau,
krausčiausi iš vieno buvo į kitą.
(Juokas)
(Aplodismentai)
Skamba pažįstamai?
Ar žinote, kad mes, amerikiečiai,
turime triskart daugiau vietos
negu prieš 50 metų?
Tris kartus.
Turbūt galvojate, su visa šia papildoma vieta
mes turime pakankamai vietos visiems mūsų daiktams.
Ne.
Yra nauja industrija –
22 milijardų dolerių, 200 milijonų kvadratinių metrų
asmeninės vietos industrija.
Taigi mes turime triskart daugiau vietos,
bet tapome tokie geri pirkėjai,
kad mums reikia dar daugiau.
Ir kur link tai veda?
Didelių skolų kreditinėse kortelėse,
milžiniškų pėdsakų aplinkoje
ir turbūt neatsitiktinai
mūsų laimės lygis per tuos 50 metų nepakito.
Aš noriu pasakyti, kad yra geresnė išeitis
ir kad mažiau gali iš tikrųjų reikšti daugiau.
Esu tikras, kad dauguma iš mūsų kada nors patyrėme
džiaugsmus, kai turime mažiau:
aukštosios mokyklos bendrabučio kambarys,
keliaujant – viešbučio kambarys,
o stovyklaudami praktiškai nieko nepasiimame,
nebent valtelę.
Kad ir kokia jūsų patirtis, lažinuosi, kad be kitų dalykų
tai jums suteikė daugiau laisvės
ir truputį daugiau laiko.
Noriu pasakyti,
kad mažiau daiktų ir mažiau vietos
reikš mažesnį poveikį gamtai.
Iš tikrųjų tai yra geras būdas sutaupyti pinigų
ir tai šiek tiek palengvins jūsų gyvenimą.
Taigi aš pradėjau projektą pavadinimu „Redaguotas gyvenimas“ (angl. Life Edited) lifeedited.org,
kad išplėtočiau šią diskusiją
ir surasčiau puikių sprendimų šioje srityje.
Pirma, išvalyti savo 40 kvadratinių metrų butą Manhatane
Mutopo ir Jovoto.com partneriams padedant.
Aš norėjau visko:
darbo stalo, valgomojo stalo dešimčiai žmonių,
svečių kambario
ir visos mano jėgos aitvarų ir banglenčių sporto technikos.
Sulaukęs virš 300 patarimų iš viso pasaulio
aš tai pasiekiau – savo mažą lobių dėžutę.
Pirkdamas 40 kvadratinių metrų butą
vietoj 55 kvadratinių metrų buto
aš iškart sutaupiau 200 tūkstančių dolerių.
Už mažesnį butą reikės mokėti mažesnius mokesčius už komunalines paslaugas,
tad sutaupysiu pinigų,
bet taip pat bus paliekamas mažesnis pėdsakas aplinkoje.
Bet kadangi tai suprojektuota
iš „redaguoto“ turto – mano pačių mėgstamiausių daiktų –
ir pritaikyta būtent man,
man labai džiugu ten būti.
Tad kaip galima gyventi kukliau?
Yra trys pagrindiniai būdai.
Pirma, turite negailestingai išmesti tai, ko jums nereikia.
Turime išvalyti savo gyvenimo arterijas.
Ir tie marškiniai, kurių aš nedėvėjau keletą metų?
Laikas jų atsisakyti.
Turime išmesti pašalinius daiktus
ir apriboti naujų daiktų įsigijimą.
Mums reikia pagalvoti prieš ką nors perkant.
Savęs paklausti:
„Ar tai tikrai padarys mane laimingesnį?“
Be abejonės –
mes turime pirkti ir turėti puikius daiktus.
Bet turime norėti daiktų, kuriuos mylėsime metų metus,
o ne tiesiog daiktų.
Antra, mūsų nauja mantra:
kas maža, tas seksualu.
Vietą reikia naudoti efektyviai.
Daiktai turi būti sukurti būti naudojami
didžiąją laiko dalį,
o ne retkarčiais.
Kam turėti šešių degiklių viryklę,
jei retai kada prireikia trijų?
Mums reikia daiktų, kurie vienas į kitą įsideda,
susistato ir yra skaitmeninėje erdvėje.
Jūs galite paimti dokumentus,
knygas, filmus
ir visa tai pradanginti – magija.
Galiausiai mums reikia daugiafunkcių vietų ir namų apyvokos daiktų:
praustuvas kartu su tualetu,
valgomasis stalas tampa lova –
ta pati vieta,
mažas staliukas
išsiskleidžia į 10 vietų stalą.
Šioje žavioje redaguoto gyvenimo schemoje
mes apjungėme važinėjančią sieną ir transformuojamus apstatymus,
kad maksimaliai išnaudotume vietą.
Pažiūrėkite į kavos stalą –
jis išsiskleidžia į aukštį ir plotį
taip sutalpindamas 10 žmonių.
Mano darbo stalas išsiskleidžia
ir yra lengvai paslepiamas.
Lova iššoka iš sienos vos dviem pirštais.
Svečiai? Nustumkite sieną
ir pasinaudokite nuleidžiamomis svečių lovomis.
Ir žinoma – mano kino teatras.
Taigi, aš nesakau, kad visi turime gyventi
30 kvadratinių metrų erdvėje.
Bet pagalvokite apie „redaguoto“ gyvenimo privalumus.
Pereikite nuo 3000 iki 2000,
nuo 1500 iki 1000.
Dauguma iš mūsų čia esančių – turbūt visi –
yra gana laimingi apsistoję keletui dienų
su keletu krepšių
tikriausiai mažoje vietoje – viešbučio kambaryje.
Kai grįšite namo ir žengsite pro duris,
skirkite sekundę ir savęs paklauskite
„Ar galėčiau šiek tiek „paredaguoti“ gyvenimą?
Ar tai duotų man šiek tiek daugiau laisvės?
Galbūt daugiau laiko?“
Kas šioje dėžėje?
Iš tikrųjų, tai nesvarbu.
Aš žinau, kad man to nereikia.
O kas yra jūsiškėse?
Galbūt, tik galbūt
mažiau gali reikšti daugiau.
Tad atlaisvinkime vietos
geriems daiktams.
Ačiū.
(Aplodismentai)